**Príloha č. 1 výzvy**

**Opis predmetu zákazky**

Účelom realizácie predmetu zákazky je zabezpečiť stavebnú pripravenosť podľa požiadaviek dodávateľa novej mincovej linky a verejného obstarávateľa v miestnosti počitárne mincí v objekte Národnej banky Slovenska v Bratislave na ul. Imricha Karvaša 1, z ktorej bude stará mincová linka odpojená a zdemontovaná – predmetné činnosti nie sú predmetom súťaže.

Predmet zákazky sa má vykonať v rozsahu podľa:

* projektovej dokumentácie vypracovanej spoločnosťou A B.K.P.Š. spol. s r. o. , sídlom Nobelova 34, 831 02 Bratislava, IČO: 45 318 131 v mesiaci marec 2022, Ing. arch. Martin Kusý autorizovaný architekt, Ing. arch. Pavel Paňák autorizovaný architekt (ďalej len „projektová dokumentácia“) a
* spracovaným výkazom výmer podľa Projektovej dokumentácia a
* podľa upresňujúcich inštrukcií obsiahnutých v tomto opise predmetu zákazky.

Verejný obstarávateľ požaduje vykonať dielo v rozsahu a kvalite podľa návrhu zmluvy o dielo   
a projektovej dokumentácie, prípadne s jej dohodnutými zmenami, v súlade s obecne záväznými právnymi predpismi, platnými technickými normami, najmä STN, STN EN, ako aj pokynmi   
a internými predpismi objednávateľa, s ktorými bol zhotoviteľ oboznámený.

Podmienky realizácie:

* nakoľko z prevádzkových dôvodov nie je možné vykonať navrhnuté stavebné úpravy v bežnom pracovnom čase a jedná sa o režimové pracovisko so zabezpečením zvýšenej bezpečnosti, verejný obstarávateľ určuje časy, počas ktorých sa dá dielo realizovať v pracovných dňoch od 15,00 h do 20,30 h a dňoch pracovného voľna a pracovného pokoja od 07,00 h do 20,30 h;
* uchádzač vypracuje časový harmonogram, ktorý bude prílohou č. 1 zmluvy o dielo;
* predpokladaný postup prác prestavujúcich predmet zákazky:
  + realizácia búracích prác podláh;
  + realizácia podláh;
  + ochrana zrealizovaných podláh, aby mohla byť zabezpečená komunikačná trasa a prístup do miestnosti;
  + realizácia vlastných stavebných úprav vrátane profesijných činnosti;
  + demontáž starej zdvojenej podlahy a montáž novej zdvojenej podlahy;
  + stavebná pripravenosť pre montáž novej mincovej linky.

Napojenie na odberné miesta energií poskytne verejný obstarávateľ na mieste realizácie diela (vodu a elektrickú prípojku). Presné miesta napojenia budú určené pri odovzdaní staveniska.

Vstup do objektov verejného obstarávateľa :

Vstupy do objektov a všetkých priestorov verejného obstarávateľa sa riadia vnútornými pokynmi verejného obstarávateľa .

Verejný obstarávateľ požaduje na začiatku zmluvného vzťahu presné vyšpecifikovanie – menný zoznam osôb uchádzača ako aj menný zoznam jeho zmluvných partnerov (subdodávateľov), ktorí sa budú podieľať na plnení predmetu zmluvy.

Menný zoznam musí obsahovať:

* krstné meno a priezvisko zamestnanca,
* číslo občianskeho preukazu.

Na základe uvedených údajov a po odsúhlasení verejným obstarávateľom budú zamestnancom vystavené vstupové oprávnenia. Uchádzač bude povinný pri výkone činností a služieb zdržovať   
a pohybovať sa len v čase potrebnom na uskutočnenie zmluvne dohodnutých činností   
a v priestoroch, v ktorých tieto činnosti vykonáva. Stratu alebo krádež preukazu, ako aj jeho poškodenie a zmeny v osobných údajoch bude úspešný uchádzač povinný bezodkladne oznámiť verejnému obstarávateľovi.

Verejný obstarávateľ si vyhradzuje právo pri vstupe do častí objektov a vymedzených priestorov zabezpečiť vstup uchádzačovi len za prítomnosti zamestnanca verejného obstarávateľa.

Podrobnejšie podmienky realizácie diela sú uvedené v návrhu Zmluvy o dielo.

Realizáciu zákazky bude dohliadať spracovateľ Projektovej dokumentácie fa A B.K.P.Š. spol. s r. o., sídlom Nobelova 34, 831 02 Bratislava, IČO: 45 318 131, s ktorou je uzatvorená objednávka na výkon Autorského dohľadu počas realizácie prác.

